

Til Vordingborg Facaderåd

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 15/3737

Dokumentnr.: 61610/15

Afdeling:

Plan og Byg

Sagsbehandler:

Karen Bruunsgaard

Dir. 55 36 24 22

kab@vordingborg.dk

30-04-2015

# Referat af Facaderådsmødet den 17. februar 2015

**Facaderådets medlemmer:**

Formand:

 Inger Drachmann

Næstformand:

 Anne Stenbæk

Medlemmer:

Berit M. Christensen, Herbert Silz, Jan Thomsen, Gitte Kongstad, Poul Nielsen og Tim Brorsen

Ikke til stede:

Anne Stenbæk, Jan Thomsen, Gitte Kongsted og Poul Nielsen

Sekretær:

Karen Bruunsgaard

**Dagsorden:**

**1 –** Godkendelse af referat fra mødet den 4. december 2014

**ad 1 -** Referatet blev godkendt

♦♦♦

**2 –** Gennemgang af forslag til Forretningsorden for Facaderåd I Vordingborg Kommune.

**ad – 2** Forretningsordenen blev senere drøftet på et fællesmøde for de 3 Facaderåd. Udvalgsformanden Thomas Christfort og Planchef Peter Haugan Vergo deltog i mødet den 25. februar 2015. Fra Vordingborg deltog Inger Drachmann, Tim Brorsen og Berit M. Christensen.

♦♦♦

**3 - Kamhjulet 1, Vordingborg**

Kommunen har modtaget ansøgning om opstilling af pylon, der er 6 meter høj og 2 meter bred. Den skal stå på hjørnet af Kamhjulet og Vindrosen.

**Lovgrundlag:**

* Ejendommen er omfattet af Lokalplan nr. E-17.01.01 ”Erhvervsområde Møllegården”

**§ 7.3** Pyloner må maksimum være 5,0 meter høje fra terræn og 1,5 meter brede. Placering og antal sker efter vurdering af Vordingborg Kommune i forbindelse med en konkret ansøgning.

**Facaderådet anbefaler:**

Facaderådet ønsker, at Kommune holder fast i de maksimumstørrelser der er beskrevet i § 7.3.

**Afgørelse:**

Kommune fastholder en maks. højde på 5 meter og en maks. bredde på 1,5 meter.

****

♦♦♦

**4 – Orientering til Facaderådet - Sager der er afgjort siden sidst, som ikke var med på dagsordenen den 4. december 2014.**

**4a – Badstuegade 4, ”Udstyrshjørnet” Vordingborg:**

Kommunen har 11. januar 2015 modtaget ansøgning fra ITFON, der flytter fra Algade 59 til Badstuegade 4, de vil åbne den 1. februar 2015. De ønsker, at anvende det samme skilt, som det de havde i Algade. Der bliver lavet en ny indgangsdør fra Badstuestræde og vinduespartiet bliver hævet, så det kommer til at flugte dørens overside.” Udstyrshjørnet” bliver delt op i 2 butikker.

**Lovgrundlag:**

Ejendommen er omfattet af Lokalplan nr. C-1.6 for ”Bebyggelsen i den ældre del af

Vordingborg Bykerne”.

* **4** Bebyggelsens ydre fremtræden
* **4.1** Ændring af en bebyggelses ydre mod offentlig vej eller plads må kun ske med byrådets tilladelse.
* **4.2** Udvendig, privat belysning skal begrænses til det nødvendige for gående

trafikanter og for disses opfattelse af det tilsigtede budskab. Lysskilte må ikke

være til ulempe for trafikanter eller for de omboende.

Udvendig skiltning og reklamering skal være tilpasset bygningens og

gadestrækningens arkitektoniske udtryk og være i overensstemmelse med

følgende bestemmelser:

Skilte må ikke helt eller delvist dække arkitektoniske led.

Placering af skilte for forskellige virksomheder på en og samme facade skal

samordnes, så der opnås en god helhedsvirkning.

Skilte skal passe til bygningen og må ikke ved deres udformning få karakter af

fadebeklædning.

**Facaderådet anbefaler:**

Ansøgningen har på mail - den 14. januar 2015 - været sendt i høring hos Vordingborg

Facaderåd, og de anbefaler, at give en tilladelse.

Der var dog et medlem, der kom med den gode idé, at man lavede et skilt i samme

længde som dør og vinduer og på det skilt opsatte løse bogstaver. Man kunne også male den blå farve direkte op på den plade, der sidder ovenover vinduerne, og på den opsætte løse bogstaver, logoet er placeret over døren. Det vil sandsynligvis være med til at forskønne facaden og sandsynligvis give et indtryk af kvalitet. Forslaget kan ses illustreret nedenunder

**Afgørelse:**

Der meddeles tilladelse til opsætning af facadeskilt som illustreret i ansøgningen.

Tilladelsen meddeles, da det ansøgte, vurderes at være i overensstemmelse med § 4.2 i Lokalplan nr. C-1.6.



*Til venstre er vist. det forslag til skiltning, der er modtaget fra ansøger. Illustrationen til højre viser, hvordan facaden vil komme til at se ud, hvis den blå baggrundsfarve males hele vejen fra døres hen over vinduerne.*

♦♦♦

**4 b - Valdemarstorvet 1, Vordingborg:**

Kommunen modtog 24. oktober 2014 ansøgning om ombygning af ejendommen

Valdemarstorvet 1 i Vordingborg, ejendommen er i 3 etager. I stuetagen har der bl.a.

været restaurant, telefonbutik. De 2 øverste etager har været kontorlokalet til et

forsikringsselskab og lign.

Ansøger oplyser, at det ikke er muligt er udleje lokalerne til erhvervsformål længere.

Ansøger ønsker derfor, at etablerer lejligheder, til udlejning. For at skaffe lys til boligerne og redningsåbninger, skal der etableres 2 nye kviste på hver af gavlene, 2 nye kviste mod parkeringspladsen og 3 nye kviste mod Badstuegade. Facaderne er vist på tegningerne sidst i dokumentet.

**Lovgrundlag:**

Ejendommen er omfattet af Lokalplan nr. C-1.6 for ”Bebyggelsen i den ældre del af

Vordingborg Bykerne”.

* **§ 4 Bebyggelsens ydre fremtræden**

4.1 Ændring af en bebyggelses ydre mod offentlig vej eller plads må kun ske med byrådets tilladelse.

Ved opførelse af nye bygninger, ved konstruktive ændringer af eksisterende bygninger, ved ændret facadeudformning, ændret facadebehandling og materialeanvendelse samt ved vinduesudskift skal det tilstræbes, at bebyggelsen får en sådan ydre udformning mod offentlig vej eller plads, at der opnås en god helhedsvirkning i forbindelse med dens omgivelser.

**Facaderådet anbefaler:**

Ansøgningen har været sendt på mail den 16. december 2014 til udtalelse hos

Vordingborg Facaderåd.

Facaderådet anbefaler, at give tilladelse til det ansøgte. Det glæder Facaderådet at

bygningen tages i brug til boliger, når der ikke er efterspørgsel på kontorlokaler. En del af Facaderådets medlemmer er glade for, at der kommer flere boliger inde i byens centrum, da de håber, det kan være med til at give liv i byen og gågaden.

**Beslutning:**

Der meddeles tilladelse til det ansøgte, som beskrevet ovenfor, og som vist på

tegningerne, da det vurderes, at være i overensstemmelse med § 4 i Lokalplan nr. C-1.6.



♦♦♦

**5 – Evt**.

ad 5, Der var ikke noget til eventuelt.

Venlig hilsen

Karen Bruunsgaard

Planlægger/sekretær for Vordingborg Facaderåd